ԴԻԼԻՋԱՆ ՀԱՄԱՅՆՔԻ ՂԵԿԱՎԱՐ ԴԱՎԻԹ ՍԱՐԳՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՎԵՐՋԻՆ ԴԱՍԻ ԿԱՊԱԿՑՈՒԹՅԱՄԲ

Սիրելի՛ շրջանավարտներ,

Լավագույն բարեմաղթանքներով շնորհավորում եմ ձեզ՝ Վերջին դասն ազդարարող խորհրդանշական օրվա կապակցությամբ։

Այս տարիները եղել են գիտելիքի, հոգևոր ձևավորման, մարդկային հարաբերությունների ու ազգային արժեքների ընկալման կարևորագույն փուլ։ Դուք անցել եք դժվարություններ, հաղթահարել եք փորձություններ, կերտել եք երազանքներ ու փոքր, բայց հաստատուն քայլերով, մոտեցել եք հասուն կյանքի շեմին։

Այժմ ձեզ սպասում են ավելի լայն հորիզոններ, կարևոր որոշումներ և պատասխանատու ընտրություններ։ Ինչ ճանապարհ էլ ընտրեք, հիշե՛ք, որ կյանքի իրական չափանիշը մասնագիտության անունը չէ, այլ ճշմարիտ, ազնիվ ու հայրենանվեր կերպով ապրելը։ Թող ձեզ առաջնորդեն բարձր նպատակները, մաքուր հոգին և արմատավոր արժեքները, որ ուսուցանվել են կրթության այս լուսավոր միջավայրում։

Երախտագիտությունս եմ հայտնում նաև մեր բոլոր ուսուցիչներին, դասախոսներին, ովքեր անմնացորդ նվիրվել են գիտելիքի փոխանցման կարևորագույն աշխատանքին ու ամեն օր սիրով, հոգատարությամբ կերտում են գիտակից, բանիմաց ու ազգային մտածողությամբ քաղաքացի:

Սիրելի՛ շրջանավարտներ,

Կրկին շնորհավորում եմ ձեզ նոր կյանքի փուլի մեկնարկի առիթով։ Թող ձեր ուղին լինի հստակ, երազանքներով լեցուն ու ձեռքբերումներով հարուստ։ Վստահ քայլեք դեպի ապագա, պահպանեք այն արժեքները, որոնք փոխանցել է ձեր ուսումնական հաստատությունը, և եղեք ձեզնով հպարտանալու առիթ ստեղծող քաղաքացի։

Մաղթում եմ մեծ ուժ, լավատեսություն և շարունակական հաջողություններ։

Հարգանքով՝

ԴԱՎԻԹ ՍԱՐԳՍՅԱՆ

ԴԻԼԻՋԱՆ ՀԱՄԱՅՆՔԻ ՂԵԿԱՎԱՐ